রাত পোহালেই বিহার ভোট, NDA Vs INDIA, কে এগিয়ে?

ওয়েবডেস্ক- রাত পোহালেই বিহার ভোট (Bihar Assemble Election) । দুই দফায় ভোট হবে বিহারে। সেই অনুযায়ী ৬ নভেম্বর প্রথম দফার ভোট (First Phase Vote) । দ্বিতীয় দফার ভোটগ্রহণ ১১ নভেম্বর। প্রথম দফার ভোটগ্রহণ ১৮ জেলার ১২১টি আসনে। দেশের মধ্যেই বিহারেই প্রথম এসআইআর (SIR)। সেই নির্বাচনী প্রক্রিয়ায় ঝাড়াই-বাঝাই করার পর বিহারে প্রথম দফার নির্বাচন অনুষ্ঠিত হতে চলেছে। প্রথম দফায় ৩ কোটি ৭৫ লক্ষের বেশি ভোটার এক হাজার ৩১৪ জন প্রার্থীর ভাগ্য নির্ধারণ করবেন।

মোট বিধানসভা আসন ২৪৩। মূল প্রতিদ্বন্দ্বিতায় সকলের নজর রয়েছে দুটি প্রধান জোটের। এক ক্ষমতাসীন জাতীয় গণতান্ত্রিক জোট (এনডিএ) ও বিরোধী মহাগঠবন্ধন। এছাড়া আছে প্রশান্ত কিশোরের নেতৃত্বাধীন জন সুরজ পার্টি, লোক জনশক্তি পার্টি (এলজেপি), হিন্দুস্তানি আওয়াম মোর্চা (এইচএএম), জাতীয় লোক মোর্চা (আরএলএম), বিকাশশীল ইনসান পার্টি (ভিআইপি) ও বাম দল সিপিআই, সিপিআই-এমএল এবং সিপিআই(এম)। নির্বাচনী প্রতিদ্বন্দ্বিতায় ২৬০০ জনের বেশি প্রার্থী রয়েছেন, ৭ কোটির বেশি ভোটার।

এই দফায় পাটনা, দ্বারভাঙা, মাধেপুর, সহর্ষ, মুজাফ্ফপুর, গোপালগঞ্চ, সি ওয়ান, সারান, বৈশালী, সমস্তিপুর, বেগুসরাই, লক্ষ্মীসরাই, মুঙ্গের, শেখপুরা, নালন্দা, বক্সার এবং ভোজপুর জেলায় ভোটগ্রহণ হবে। প্রথম ধাপে হেভিওয়েট প্রার্থীরা হলেন আরজেডি নেতা তেজস্বী যাদব, তার ভাই তেজপ্রতাপ যাদব (জনশক্তি জনতা দল), উপ-মুখ্যমন্ত্রী এবং বিজেপির সম্রাট চৌধুরী এবং দলের সাংস্কৃতিক প্রার্থী মৈথিলী ঠাকুর।

বিহারে এবারের নির্বাচনের প্রথম ধাপে বেশ কয়েকটি গুরুত্বপূর্ণ কেন্দ্রে মধ্যে উল্লেখযোগ্য হল মুঙ্গের জেলার তারাপুর আসন। এই বিধানসভা কেন্দ্রে মূল প্রার্থী বিজেপির সম্রাট চৌধুরী বনাম আরজেডির অরুণ শাহ। অপর উল্লেখযোগ্য কেন্দ্র হল রাঘোপুর বিধানসভা আসন। এখানে মহাগঠন জোটের মুখ্যমন্ত্রী পদপ্রার্থী আরজেডি নেতা তেজস্বী যাদব, এনডিএ প্রার্থী সতীশ কুমার (বিজেপি) এবং জন সুরজ পার্টির (জেএসপি) চঞ্চল কুমারের লড়াই চলবে। অপর উল্লেখযোগ্য কেন্দ্র হল মহুয়া। এখানে প্রতিদ্বন্দ্বিতায় রয়েছেন লালু পুত্র স্বাধীন বিধায়ক এবং বিহারের প্রাক্তন মন্ত্রী তেজ প্রতাপ যাদব (জেজেডি) বনাম মুকেশ রৌশন-এর (আরজেডি)। এর পরবর্তী হল দ্বারভাঙ্গা। এই জেলার আলিনগর, এখানে লড়াই করছেন বিজেপির মৈথিলী ঠাকুর বনাম আরজেডির বিনোদ মিশ্র। জেএসপির হয়ে লড়বেন বিপ্লব কুমার চৌধুরী।

লক্ষ্মীসরাই অপর একটি গুরুত্বপূর্ণ আসন। এখানে প্রতিদ্বন্দ্বিতায় রয়েছেন বিজেপির বিজয় কুমার সিনহা বনাম জেএসপির সুরজ কুমার। বিহারের উপ-মুখ্যমন্ত্রী বিজেপি প্রার্থী বিজয় কুমার সিনহা এবার নিয়ে ছ’বার লক্ষীসরাই থেকে প্রতিদ্বন্দ্বিতা করবেন — ২০১০, ২০১৫ এবং ২০২০ সাল পর্যন্ত এই কেন্দ্রটি ছিল বিজেপির শক্ত ঘাঁটি। পরবর্তী গুরুত্বপূর্ণ কেন্দ্র আরা এবং পাটনা সাহেব বিধানসভা কেন্দ্র। আরা আসনটির প্রতিদ্বন্দ্বিতায় রয়েছেন বিজেপির সঞ্জয় সিং টাইগার। তাঁকে টক্কর দেবেন জেসিপির বিজয় কুমার গুপ্ত এবং সিপিআই (এমএল)-এর কাইয়ামুদ্দিন আনসারির বিরুদ্ধে। বিহারের রাজধানীর পাটনা সাহেব বিধানসভা কেন্দ্রে, বিজেপি ৭২ বছর বয়সী নন্দ কিশোর যাদবের পরিবর্তে ৪৫ বছরে আইনজীবী রত্নেশ কুশওয়াহাকে নতুন মুখ হিসেবে প্রার্থী করেছে। তাঁকে টক্কর দেবে কংগ্রেসের ৩৫ বছর বয়সী শশান্ত শেখর। উল্লেখ্য, ২০২০ সালের বিহার বিধানসভায় এনডিএ জিতেছিল ১২৫টি আসন আর বিরোধী জোট ১১০টিরও বেশি আসন পায়।

আরও পড়ুন-  বিহার ভোটের আগে সাংবাদিকদের মুখোমুখি রাহুল গান্ধী, দেখুন কী বললেন?

SIR-এর পর বিহারে বিধানসভা নির্বাচন, তাই অতি সক্রিয় নির্বাচন কমিশন। ভোট সুষ্ঠু ও নির্বিঘ্নে করাতে কমিশন ব্যাপক প্রস্তুতি নিয়েছে। এই প্রথম প্রতিটি আসনের জন্য একজন করে সাধারণ পর্যবেক্ষক মোতায়েন থাকছে। নজরদারিতে ভোট কেন্দ্রে থাকছে ওয়েব কাস্টিংয়ের ব্যবস্থা। যেকোনরকম হিংসাত্মক ঘটনায় জিরো টলারেন্স পদক্ষেপ নেওয়ার নির্দেশ জেলাশাসক ও পুলিশ সুপারদের। পর্যাপ্ত কেন্দ্রীয় সশস্ত্র পুলিশ বাহিনী মোতায়েন থাকবে।

দেখুন ভিডিও-